
OKROŽNICA: 	Mednarodna kodeksa za hitre ladje (HSC) iz let 1994 in 2000 (HSC 1994, 2000) – spremembe (MSC 110)

Referenca: 	Resoluciji MSC.573(110) in MSC.574(110)
Vstop v veljavo: 	1. januar 2028

Mednarodna pomorska organizacija (IMO) je na 110. zasedanju odbora MSC (18.–27. junij 2025) sprejela spremembe Mednarodnih kodeksov za hitre ladje (HSC) iz let 1994 in 2000 (HSC 1994, 2000). Spremembe se nanašajo na zahteve po dodatnih rešilnih jopičih za dojenčke, uvedbo rešilnih jopičev ali dodatkov za odrasle z maso do 140 kg in ustrezne dopolnitve obrazcev Record of Equipment (ROE).

Ključne spremembe:

1. Rešilni jopiči za dojenčke: določene kvote glede na tip plovbe, da se zagotovi ustrezna varnost vseh potnikov.
2. Rešilni jopiči za težje odrasle: obveznost zagotovitve jopičev ali dodatkov, ki omogočajo varno uporabo pri osebah do 140 kg.
3. Administrativne spremembe: vnos novih zahtev v ROE, kar omogoča enotno preverjanje skladnosti.

Namen sprememb je povečati varnost vseh potnikov, ne glede na starost ali telesno težo, poenotiti zahteve v obeh različicah kodeksa (1994 in 2000) in zagotoviti pregledno dokumentiranje v ROE.

Začetek veljavnosti: 1. januar 2028 za nova plovila, za obstoječa plovila ob prvem obnovitvenem pregledu po 1. januarju 2028. 

